Loppeurtslekta

Pulicaria arabica
 Pulicaria burchardii
 Pulicaria canariensis
 strandloppeurt (P. dysenterica)
 Pulicaria odora
 Pulicaria sicula
 loppeurt (P. vulgaris)

Loppeurtslekta (Pulicaria) er ei slekt i kurvplantefamilien.

Artene er ett- eller flerårige urter eller halvbusker. Bladene sitter spredt og er som regel sittende. Hvis plantene har randkroner, er de gule, hunnlige og fertile. Skivekronene er gule og tvekjønnede. Frøene er hårete og har fnokk. Pulicaria ligner på alant (Inula), men kan skilles på at fnokken har en ytre rekke med frie eller sammenvokste skjell.

Loppeurtslekta har 63 arter ifølge Global Compositae Database, men andre kilder oppgir et høyere antall. Slekta er utbredt i Eurasia og Afrika. De østlige Kanariøyene har to endemiske arter. I Nord-Europa forekommer strandloppeurt (P. dysenterica) og loppeurt (P. vulgaris). Ingen av artene finnes naturlig i Norge, men strandloppeurt er funnet noen ganger som et tilfeldig ugras.

Disse plantene dufter ofte sterkt, og de inneholder eteriske oljer som dreper insekter, sopp og bakterier. Både det norske og det vitenskapelige navnet viser til at de er blitt brukt til å bekjempe lopper.

Referanser

Eksterne lenker 
 

Kurvplantefamilien